  Анжелика Тихонова корреспондент 21-тӥ куарусёнлы Удмуртиын коронавирусэн черлан 85 выль учыръёсты шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Черламъёс пӧлын Ижкарын 40 улӥсьёс, Юкаменск ёросын – 15, Кез ёросын – 11, Якшур-Бӧдья ёросын – куать, Пичи Пурга ёросын – вить, Шаркан, Каракулино ёросъёсын – быдэн одӥг, Глазкарын, Сарапулын, Воткаын, Дэри ёросын – быдэн одӥг улӥсь. 10 адями йӧназ. Туннэ нуналлы Удмуртиын коронавирус инфекциен черлан 4 сюрс 493 учыр лабораториосын пусъемын. 3 сюрс 293 адями йӧназ, 80 мурт кулӥз. Та дыре 38-езлэн черламъёслэн тазалыксы секыт лыдъяське. Тегъёс: Тазалык Ижкар висён Удмуртия коронавирус  